b'\n_START_ARTICLE_\nMutual fund\n_START_PARAGRAPH_\nAng mutual fund ay isang katawagang hiniram mula sa Inggles na tumutukoy sa isang uri ng kolektibong pamumuhunan na ipinapagsama ang salapi ng iba\xe2\x80\x99t ibang mga mamumuhunan at minumuhunan ang kanilang salapi sa mga istak, bond, pammadaliang instrumentong pampamilihang pansalapi, at/o iba pang mga sikyuriti. Sa isang mutual fund, kinakalakal ng manijer ng fund ang mga batayang sikyuriti ng fund, sumasakatupad siya ng mga capital gain o loss, at kinokolekta niya ang tubo. Pinapasa naman pagkatapos ang kita sa mga indibidwal na namumuhunan. Ang halaga ng isang share ng mutual fund, kilala bilang ang net asset valuesa bawat isang share (NAV), ay tinatantya batay sa kabuuang halaga ng fund na hinati-hati sa bilang ng mga share na kasalukuyang iniisyu at nananatili. Kung ang NAVPS ay tuluyang lumago o may appreciation na nangyari, maaaring ibenta ang shares upang maging ganap ang kita o realized profit. Sa kabilang banda, kapag bumaba ang NAVPS o may depreciation, maaaring malugi sakaling subuking tubusin o i-redeem ang kapital.'